Ο ΠΕΡΙ ΠΡΟΣΒΑΣΙΜΟΤΗΤΑΣ ΤΩΝ ΙΣΤΟΤΟΠΩΝ ΚΑΙ ΤΩΝ ΕΦΑΡΜΟΓΩΝ ΓΙΑ ΦΟΡΗΤΕΣ ΣΥΣΚΕΥΕΣ ΤΩΝ ΟΡΓΑΝΙΣΜΩΝ ΤΟΥ ΔΗΜΟΣΙΟΥ ΤΟΜΕΑ ΝΟΜΟΣ ΤΟΥ 2019

Κανονισμοί δυνάμει των άρθρων 9(2) και 12

|  |  |
| --- | --- |
| 50(I) του 2019. | Το Υπουργικό Συμβούλιο, ασκώντας τις εξουσίες που του παρέχονται δυνάμει του εδαφίου (2) του άρθρου 9 και του άρθρου 12 του περί της Προσβασιμότητας των Ιστότοπων και των Εφαρμογών για Φορητές Συσκευές των Οργανισμών του Δημόσιου Toμέα Νόμου, εκδίδει τους ακόλουθους Κανονισμούς:  |
|  |  |
| Συνοπτικόςτίτλος. | 1. Οι παρόντες Κανονισμοί θα αναφέρονται ως οι περί της Προσβασιμότητας των Ιστότοπων και των Εφαρμογών για Φορητές Συσκευές των Οργανισμών του Δημόσιου Toμέα (Σύσταση και Λειτουργία της Επιτροπής Παρακολούθησης) Κανονισμοί του 2022.  |
|  |  |
| Ερμηνεία. | 2.(1) Στους παρόντες Κανονισμούς, εκτός εάν από το κείμενο προκύπτει διαφορετική έννοια- |
|  |  |
|  | «Νόμος» σημαίνει τον περί Προσβασιμότητας των Ιστότοπων και των Εφαρμογών για Φορητές Συσκευές των Οργανισμών του Δημόσιου Toμέα Νόμο. |
|  |  |
|  |  (2) Όροι, που δεν καθορίζονται στους παρόντες Κανονισμούς έχουν την έννοια που αποδίδεται σε αυτούς από τον Νόμο. |
|  |  |
| Σύσταση Επιτροπής Παρακολούθησης. | 3.-(1) Η Επιτροπή Παρακολούθησης συγκροτείται από πέντε (5) μέλη τα οποία ορίζονται από το Υπουργικό Συμβούλιο, ως ακολούθως: |
|  |  |
|  | (α) | Δύο (2) εκπροσώπους του Υφυπουργείου Έρευνας, Καινοτομίας και Ψηφιακής Πολιτικής· |
|  |  |  |
|  | (β) | ένα (1) εκπρόσωπο του Τμήματος Κοινωνικής Ενσωμάτωσης Ατόμων με Αναπηρίες· |
|  |  |  |
|  | (γ) | ένα (1) εκπρόσωπο των αντιπροσωπευτικών οργανώσεων ατόμων με αναπηρίες, όπως συμφωνείται μεταξύ του Υφυπουργείου Έρευνας, Καινοτομίας και Ψηφιακής Πολιτικής και της Κυπριακής Συνομοσπονδίας Οργανώσεων Αναπήρων· και |
|  |  |  |
|  | (δ) | ένα (1) εκπρόσωπο των αντιπροσωπευτικών οργανώσεων παιδιών με αναπηρίες, όπως συμφωνείται μεταξύ του Υφυπουργείου Έρευνας, Καινοτομίας και Ψηφιακής Πολιτικής και της Κυπριακής Συνομοσπονδίας Οργανώσεων Αναπήρων. |
|  |  |  |
|  |  (2) Ως πρόεδρος της Επιτροπής Παρακολούθησης, ορίζεται ένας εκ των μελών της που προέρχεται από το Υφυπουργείο Έρευνας, Καινοτομίας και Ψηφιακής Πολιτικής.  |
|  |  |
|  |  (3) Των συνεδριάσεων της Επιτροπής Παρακολούθησης προεδρεύει ο πρόεδρός της και σε περίπτωση κατά την οποία απουσιάζει ή κωλύεται προσωρινά λόγω οποιασδήποτε αιτίας στην άσκηση των καθηκόντων του, καθήκοντα προέδρου αναλαμβάνει το έτερο μέλος που προέρχεται από το Υφυπουργείο Έρευνας, Καινοτομίας και Ψηφιακής Πολιτικής. |
|  |  |
|  |  (4) Ο πρόεδρος της Επιτροπής Παρακολούθησης συγκαλεί τις συνεδριάσεις οποτεδήποτε κρίνει τούτο αναγκαίο ή ύστερα από αίτημα που υποβάλλεται ενώπιόν του γραπτώς από τρία (3) τουλάχιστον μέλη, στο οποίο καθορίζονται οι σκοποί της συνεδριάσεως. |
|  |  |
|  |  (5) Η θητεία των μελών της Επιτροπής Παρακολούθησης είναι τριετής και επιτρέπεται ο επαναδιορισμός των μελών της. |
|  |  |
|  |  (6) Τρία (3) τουλάχιστον παρόντα μέλη της Επιτροπής Παρακολούθησης, εκ των οποίων ο πρόεδρος και τουλάχιστον ένα (1) μέλος, ως εκπρόσωπος αντιπροσωπευτικών οργανώσεων ατόμων με αναπηρίες, περιλαμβανομένου και εκπροσώπου αντιπροσωπευτικής οργάνωσης των παιδιών με αναπηρίες, αποτελούν απαρτία σε οποιαδήποτε συνεδρία της. |
|  |  |
|  |  (7) Η Επιτροπή Παρακολούθησης συνεδριάζει νομίμως, εφόσον υπάρχει απαρτία κατά τη συνεδρία. |
|  |  |
|  |  (8) Οι αποφάσεις της Επιτροπής Παρακολούθησης, λαμβάνονται με απλή πλειοψηφία των μελών της και, σε περίπτωση ισοψηφίας, ο Πρόεδρος έχει δεύτερη ή νικώσα ψήφο.  |
|  |  |
|  |  (9) Το Τμήμα Υπηρεσιών Πληροφορικής παρέχει γραμματειακή υποστήριξη στην Επιτροπή Παρακολούθησης. |
|  |  |
| Αρμοδιότητεςτης Επιτροπής Παρακολούθησης. | 4. Κατ’ εφαρμογή των διατάξεων του άρθρου 9 του Νόμου, η Επιτροπή Παρακολούθησης- |
|  |  |
|  | (α) | συμβάλλει στην προαγωγή της ενημέρωσης σε θέματα κατάρτισης και των δραστηριοτήτων ευαισθητοποίησης σχετικά με την προσβασιμότητα ιστότοπων και εφαρμογών για φορητές συσκευές· και |
|  |  |  |
|  | (β) | εισηγείται την εισαγωγή μέτρων για συμμόρφωση των οργανισμών του δημοσίου τομέα με τις δυνάμει του άρθρου 4 του Νόμου απαιτήσεις προσβασιμότητας που πρέπει να πληρούν οι ιστότοποι και οι εφαρμογές για φορητές συσκευές των εν λόγω οργανισμών. |
|  |  |
| Μεθοδολογία παρακολούθησης. | 5. Η μεθοδολογία παρακολούθησης που ακολουθεί η Επιτροπή Παρακολούθησης για σκοπούς εφαρμογής των διατάξεων της παραγράφου (α) του εδαφίου (1) του άρθρου 9 του Νόμου είναι διαφανής, μεταβιβάσιμη, συγκρίσιμη, εύχρηστη και αναπαραγώγιμη και σε κάθε περίπτωση, ακολουθείται η μεθοδολογία παρακολούθησης που καθορίζει η Επιτροπή, με εκτελεστικές πράξεις, οι οποίες δημοσιεύονται στην Επίσημη Εφημερίδα της Ε.Ε..  |
|  |  |

Αρ. Φακ.: 23.03.059.047-2022

ΧΡ.Κ/ΧΧ